Hvor det i slutningen af sidste uge blev taget for givet, at de konservative skulle forhandle en tillægsagaftale til den vedtagne landbrugspakke på plads, er det nu mere usikkert, om der kommer en sådan.

I mellemtiden er den daværende miljø- og fødevareminister Eva Kjer Hansen (V) tvunget af posten af de konservative, og da statsminister Lars Løkke Rasmussen (V) tirsdag er i spørgetime i Folketingssalen, svarer han hverken be- eller afkræftende på spørgsmål om, hvor vidt en sådan pakke kommer.

Her henviste statsministeren i stedet til, at regeringen længe har haft planer om en stor 'naturplan'.